รายชื่อแชมป์โลกฟอร์มูลาวันประเภทนักขับ

ฟอร์มูลาวัน หรือ รถสูตรหนึ่ง หรือเรียกชื่อย่อว่า เอฟวัน เป็นการแข่งรถประเภทล้อเปิดระดับสูงสุดที่กำหนดโดยสหพันธ์รถยนต์ระหว่างประเทศ (เอฟไอเอ) ซึ่งเป็นหน่วยงานกำกับดูแลกีฬาท้าความเร็วระดับโลก คำว่า "ฟอร์มูลา" หรือ "สูตร" ในชื่อนั้นหมายถึงกฎกติกาที่ผู้เข้าแข่งขันและรถทุกคันต้องปฏิบัติตาม ฤดูกาลแข่งขันชิงแชมป์โลกของฟอร์มูลาวัน ประกอบด้วยการแข่งขันหลายครั้งเป็นชุดหรือที่เรียกว่ากรังด์ปรีซ์ โดยจะจัดขึ้นที่สนามแข่งที่ถูกสร้างขึ้นสำหรับการแข่งขันโดยเฉพาะ และบางกรณีจะจัดขึ้นโดยปิดถนนสาธารณะในเมือง การชิงแชมป์โลกประเภทนักขับถูกจัดขึ้นโดยเอฟไอเอ เพื่อมอบให้กับนักแข่งรถฟอร์มูลาวันที่ประสบความสำเร็จตลอดช่วงฤดูกาล ผ่านระบบคะแนนตามผลการแข่งขันกรังด์ปรีซ์ของแต่ละบุคคล นักขับจะได้รับตำแหน่งแชมป์โลกก็ต่อเมื่อนักขับคนอื่น ๆ ไม่สามารถทำคะแนนขึ้นนำคะแนนสะสมของตนได้หลังจากผ่านการคำนวณทางคณิตศาสตร์แล้ว ไม่ว่าผลการแข่งขันที่เหลือนั้นจะเป็นอย่างไรก็ตาม ถึงอย่างนั้นตำแหน่งจะยังไม่ถูกมอบให้อย่างเป็นทางการ จนกว่าจะถึงพิธีมอบรางวัลเอฟไอเอซึ่งจัดขึ้นตามเมืองต่าง ๆ ทั่วโลกหลังสิ้นสุดฤดูกาลแข่งขัน
มิชชาเอล ชูมัคเคอร์ และลูวิส แฮมิลตัน ครองสถิติผู้ได้รับตำแหน่งแชมป์โลกประเภทนักขับมากที่สุด ซึ่งทั้งคู่ต่างได้รับตำแหน่งมาแล้วถึงเจ็ดสมัย ฆวน มานูเอล ฟังฆิโออยู่อันดับรองลงมาด้วยตำแหน่งห้าสมัย ชูมัคเคอร์ยังครองสถิติเป็นแชมป์โลกประเภทนักขับติดต่อกันมากที่สุดถึงห้าสมัยระหว่างฤดูกาล 2000 ถึง 2004 ไนเจล แมนเซลล์ ครองสถิตินักขับที่เข้าแข่งขันด้วยจำนวนฤดูกาลมากที่สุดก่อนได้รับตำแหน่งแชมป์โลก โดยเขาเริ่มแข่งฟอร์มูลาวันในฤดูกาล 1980 และได้รับตำแหน่งในฤดูกาล 1992 คิดเป็นระยะเวลากว่า 13 ฤดูกาล นีโค ร็อสแบร์ค มีจำนวนครั้งที่ออกตัวในกรังด์ปรีซ์มากที่สุดก่อนได้รับตำแหน่งแชมป์โลกแรกของเขา ด้วยระยะเวลาทั้งหมด 206 กรังด์ปรีซ์ ตั้งแต่บาห์เรนกรังด์ปรีซ์ 2006 ถึงอาบูดาบีกรังด์ปรีซ์ 2016 เซบัสทีอัน เฟ็ทเทิล เป็นนักขับที่อายุน้อยที่สุดที่ได้รับตำแหน่งแชมป์โลกประเภทนักขับ โดยเขาอายุ 23 ปี กับ 134 วัน เมื่อเขาได้รับตำแหน่งในฤดูกาล 2010 ส่วนฟังฆิโอเป็นนักขับที่อายุมากที่สุดที่ได้รับตำแหน่งแชมป์โลกประเภทนักขับ โดยเขาอายุ 46 ปี เมื่อเขาได้รับตำแหน่งในฤดูกาล 1957
ในบรรดานักแข่งรถทั้งหมด 777 คนที่ได้ออกตัวในการแข่งขันฟอร์มูลาวันกรังด์ปรีซ์จนถึงฤดูกาล 2024 มีนักขับทั้งสิ้น 34 คนที่ได้รับตำแหน่งแชมป์โลก ผู้ได้รับตำแหน่งแชมป์โลกคนแรกคือ จูเซปเป ฟารีนา จากฤดูกาล 1950 และผู้ได้รับตำแหน่งแชมป์โลกคนปัจจุบันคือ มักซ์ แฟร์สตัปเปิน จากฤดูกาล 2024 สหราชอาณาจักรมีนักขับที่ได้รับตำแหน่งแชมป์โลกมากกว่าประเทศอื่น ด้วยตำแหน่งแชมป์โลก 20 สมัยจากนักขับทั้งหมด 10 คน ตามมาด้วยบราซิล ฟินแลนด์ และเยอรมนี ซึ่งต่างมีนักขับทั้งหมดสามคนที่ได้รับตำแหน่งแชมป์โลก สกูเดเรียแฟร์รารีเป็นทีมผู้ผลิตที่มีนักขับที่ได้รับตำแหน่งแชมป์โลกมากกว่าทีมอื่น ด้วยตำแหน่งแชมป์โลก 15 สมัยจากนักขับทั้งหมด 9 คน ตามมาด้วยแมกลาเรนด้วยตำแหน่งแชมป์โลก 12 สมัยจากนักขับทั้งหมด 7 คน นักขับส่วนใหญ่จะได้รับตำแหน่งแชมป์โลก ณ การแข่งขันสุดท้ายของฤดูกาล ซึ่งเกิดขึ้นมาแล้ว 30 สมัยจากทั้งหมด 75 ฤดูกาลที่มีการชิงแชมป์โลก ชูมัคเคอร์ครองสถิติผู้ได้รับตำแหน่งแชมป์โลกโดยที่ยังเหลือการแข่งขันกรังด์ปรีซ์ในฤดูกาลมากที่สุด ซึ่งเขาเหลือการแข่งขันอีกหกรายการหลังจากได้รับตำแหน่งแล้วที่Nowrap|เฟรนช์กรังด์ปรีซ์ ในฤดูกาล 2002 ในบรรดาการชิงแชมป์โลกประเภทนักขับทั้งหมด มีเพียงสองสมัยเท่านั้น (จอห์น เซอร์ทีส์ จากฤดูกาล 1964 และอาอีร์ตง เซนนา จากฤดูกาล 1988) ที่ผู้ได้รับตำแหน่งแชมป์โลกมีคะแนนสะสมโดยรวมน้อยกว่าผู้ที่จบอันดับสอง ซึ่งเกิดขึ้นจากการคิดคะแนนชิงแชมป์โลกของฤดูกาลนั้น

**แบ่งตามฤดูกาล**
 หมายเหตุ:

**แบ่งตามนักขับ**
มิชชาเอล ชูมัคเคอร์ ครองสถิตินักขับที่ได้รับตำแหน่งแชมป์โลกประเภทนักขับถึงเจ็ดสมัย ซึ่งได้รับมาสองสมัยกับเบเนตตอน และอีกห้าสมัยกับแฟร์รารี
ลูวิส แฮมิลตัน ครองสถิติร่วมกับชูมัคเคอร์ตั้งแต่ฤดูกาล 2020 ซึ่งได้รับมาหนึ่งสมัยกับแมกลาเรน และอีกหกสมัยกับNowrap|เมอร์เซเดส
ฆวน มานูเอล ฟังฆิโอ ได้รับตำแหน่งแชมป์โลกห้าสมัยกับอัลฟาโรเมโอ Nowrap|มาเซราตี เมอร์เซเดส และแฟร์รารี โดยเขาครองสถิติตั้งแต่ฤดูกาล 1955 ถึง 2003
อาแล็ง พร็อสต์ ได้รับตำแหน่งแชมป์โลกสี่สมัย ซึ่งได้รับมาสามสมัยกับแมกลาเรน และอีกหนึ่งสมัยกับวิลเลียมส์
เซบัสทีอัน เฟ็ทเทิล ได้รับตำแหน่งแชมป์โลกสี่สมัยติดต่อกันกับเรดบูล
มักซ์ แฟร์สตัปเปิน ได้รับตำแหน่งแชมป์โลกสี่สมัยติดต่อกันกับเรดบูลเช่นเดียวกัน
แจ็ก แบร็บบัม ได้รับตำแหน่งแชมป์โลกสามสมัย ซึ่งได้รับมาสองสมัยกับคูเปอร์ และอีกหนึ่งสมัยกับทีมผู้ผลิตของเขาเอง
แจ็กกี สจวร์ต ได้รับตำแหน่งแชมป์โลกสามสมัย ซึ่งได้รับมาหนึ่งสมัยกับมาทรา และอีกสองสมัยกับไทร์เรล
นิกิ เลาดา ได้รับตำแหน่งแชมป์โลกสามสมัย ซึ่งได้รับตำแหน่งสมัยล่าสุดเมื่อห้าปีหลังจากยุติอาชีพนักแข่งรถ
แนลซง ปีเก ได้รับตำแหน่งแชมป์โลกสามสมัย ซึ่งได้รับมาสองสมัยกับแบร็บบัม และเป็นอีกหนึ่งสมัยกับวิลเลียมส์
อาอีร์ตง เซนนา ได้รับตำแหน่งแชมป์โลกสามสมัยกับแมกลาเรน
 หมายเหตุ- นักขับที่กำหนดเป็น ตัวหนา คือนักขับที่เข้าแข่งขันในการชิงแชมป์โลกของฤดูกาล 2024

**แบ่งตามสัญชาติ**
 หมายเหตุ- นักขับที่กำหนดเป็น ตัวหนา คือนักขับที่เข้าแข่งขันในการชิงแชมป์โลกของฤดูกาล 2024

**สถิติของแชมป์โลก**

**แชมป์โลกประเภทนักขับที่อายุน้อยที่สุด**
 หมายเหตุ- ในกรณีที่นักขับได้รับตำแหน่งแชมป์โลกมากกว่าหนึ่งสมัย ตำแหน่งสมัยแรกของพวกเขาเท่านั้นที่จะแสดงอยู่ในรายชื่อนี้- นักขับที่กำหนดเป็น ตัวหนา คือนักขับที่เข้าแข่งขันในการชิงแชมป์โลกของฤดูกาล 2024

**แชมป์โลกประเภทนักขับที่อายุมากที่สุด**
 หมายเหตุ- ในกรณีที่นักขับได้รับตำแหน่งแชมป์โลกมากกว่าหนึ่งสมัย ตำแหน่งสมัยล่าสุดของพวกเขาเท่านั้นที่จะแสดงอยู่ในรายชื่อนี้- นักขับที่กำหนดเป็น ตัวหนา คือนักขับที่เข้าแข่งขันในการชิงแชมป์โลกของฤดูกาล 2024

**แชมป์โลกประเภทนักขับที่ได้รับตำแหน่งติดต่อกัน**
ในการชิงแชมป์โลกประเภทนักขับมีผู้ที่ได้รับตำแหน่งแชมป์โลกติดต่อกันทั้งหมด 11 คน โดยมีเพียงมิชชาเอล ชูมัคเคอร์ และลูวิส แฮมิลตัน เท่านั้นที่ได้รับตำแหน่งแชมป์โลกติดต่อกันสองช่วงฤดูกาล
 หมายเหตุ- นักขับที่กำหนดเป็น ตัวหนา คือนักขับที่เข้าแข่งขันในการชิงแชมป์โลกของฤดูกาล 2024

**แชมป์โลกประเภทนักขับกับผู้ผลิตที่ไม่ได้รับตำแหน่งแชมป์โลกประเภทผู้ผลิตในฤดูกาลเดียวกัน**
 หมายเหตุ- นักขับที่กำหนดเป็น ตัวหนา คือนักขับที่เข้าแข่งขันในการชิงแชมป์โลกของฤดูกาล 2024

**แบ่งตามผู้ผลิตแชสซี**
 หมายเหตุ- ผู้ผลิตที่กำหนดเป็น ตัวหนา คือผู้ผลิตที่เข้าแข่งขันในการชิงแชมป์โลกของฤดูกาล 2024

**แบ่งตามผู้ผลิตเครื่องยนต์**
 หมายเหตุ- ผู้ผลิตที่กำหนดเป็น ตัวหนา คือผู้ผลิตที่เข้าแข่งขันในการชิงแชมป์โลกของฤดูกาล 2024

**แบ่งตามยางรถยนต์ที่ใช้**
 หมายเหตุ- จำนวนในวงเล็บคือตำแหน่งแชมป์โลกจากการเป็นผู้จัดหายางรถยนต์หลักแต่เพียงผู้เดียว- ผู้ผลิตยางรถยนต์ที่กำหนดเป็น ตัวหนา คือผู้ผลิตที่จัดหายางรถยนต์ในการชิงแชมป์โลกของฤดูกาล 2024

**ดูเพิ่ม**
 รายชื่อแชมป์โลกฟอร์มูลาวันประเภทผู้ผลิต- รายชื่อนักแข่งรถฟอร์มูลาวัน

**อ้างอิง**

**แหล่งข้อมูลอื่น**
 www.formula1.com-  เว็บไซต์ทางการของเอฟไอเอ
ชแชมป์โลก
ชแชมป์โลก